København går glip af turistovernatninger trods genåbne grænser – Nyheder fra Bornholm » Bornholms Tidende
29. MAJ 2020 29. maj 2020 • 17:20 POLITIK AF
Udsigten til flere turister vækker glæde hos Horesta, hoteller og restauranters brancheforening, efter regeringen har besluttet at genåbne grænsen delvist for tyskere, nordmænd og islændinge.
– Jeg er rigtig ærgerlig over, at vi begynder at dele vores land op på den måde, siger Horestas administrerende direktør, Katia Østergaard.
– Jeg har meget svært ved at forstå, hvorfor det er muligt at gå rundt i vores hovedstad en hel dag, men at man ikke må have lov at overnatte, siger Katia Østergaard.
– Det er et skridt i den rigtige retning. Netop de tyske og norske turister udgør et vigtigt og stort fundament for turismen i Danmark, siger Brian Mikkelsen, administrerende direktør i Dansk Erhverv, i en kommentar.
– Men med de mange restriktioner, der kommer med grænseåbningen, vil vi se meget store økonomiske tab i turismebranchen, lufthavnen, hoteller, restaurationer, oplevelsesindustrien med videre.
– Det var bestemt ikke den melding, vi havde håbet på. Hovedstaden er en driver for international turisme og er derfor ekstremt hårdt ramt af coronakrisen, siger direktør Mikkel Aarø-Hansen.
– Så en fortsat nedlukning for internationale gæster til hovedstaden i hovedsæsonen kommer både til at få endnu større samfundsøkonomiske konsekvenser og et øget behov for det store genopretningsarbejde, vi står over for, siger Mikkel Aarø-Hansen.